EkBass/fiwiki-20250220-pages-articles huggingface dataset:
Enomoto Takeaki

Enomoto Takeaki (, myös Enomoto Buyō; 5. lokakuuta 1836 Edo (myöh. Tokio) – 26. lokakuuta 1908 Tokio)Enomoto Takeaki Encyclopædia Britannica Online Academic Edition. Viitattu 13.10.2019. oli japanilainen amiraali ja valtiomies, joka oli vuosien 1868–1869 Boshin-sodassa yksi Tokugawa- shōgunaatin uskollisimmista sotapäälliköistä. Meiji-restauraation jälkeen hän palveli keisarikuntaa diplomaattina ja ministerinä. Enomoto opiskeli vuodesta 1856 Nagasakin laivastokoulussa. Hänet lähetettiin vuonna 1862 jatkamaan opintojaan Hollantiin Eurooppaan. Shōgunaatin ja keisarillisten joukkojen välisen sisällissodan alkaessa vuonna 1868 hän oli varakomentajana shōgunaatille uskollisena pysyneessä laivastossa.Enomoto, Takeaki Portraits of Modern Japanese Historical Figures. Japanin parlamentin kirjasto. Viitattu 13.10.2019. Edon linnan antauduttua Enomoto kieltäytyi luovuttamasta hallussaan ollutta sotalaivastoa keisarillisille joukoille ja pakeni kahdeksan aluksen kanssa Hokkaidōn Hakodatessa sijainneeseen Goryōkakun linnoitukseen, josta tuli shōgunaatin joukkojen viimeinen linnake. Hokkaidōlle perustettiin vuonna 1869 lyhytikäinen Ezon tasavalta, jonka presidenttinä Enomoto toimi.E Rulers.org. Viitattu 13.10.2019. Vielä samana vuonna hänen oli antauduttava. Hän oli sen jälkeen kolme vuotta vankeudessa. Enomoto onnistui pääsemään keisari Meijin suosioon vaikutusvaltaisen Kuroda Kiyotakan suojeluksessa. Hän sai vuonna 1874 vara-amiraalin arvon. Enomoto oli vuosina 1873–1876 Japanin erikoislähettiläänä Venäjällä. Hän allekirjoitti Japanin edustajana Pietarin sopimuksen, jolla Japani luopui aluevaatimuksistaan Sahalinin saarella ja Venäjä luovutti vastineena Japanille pohjoiset Kuriilien saaret. Vuosina 1876–1882 Enomoto oli Japanin meriministerinä ja vuosina 1882–1884 lähettiläänä Kiinassa. Sen jälkeen hän oli viestintäministerinä Itō Hirobumin ensimmäisessä hallituksessa vuosina 1885–1888, maatalous-, kauppa- ja opetusministerinä Kuroda Kiyotakan hallituksessa 1888–1889, opetusministerinä Yamagata Aritomon ensimmäisessä hallituksessa 1889–1890 ja ulkoministerinä Matsukata Masayoshin hallituksessa 1891–1892. Enomoto sai varakreivin (shishaku) arvon vuonna 1887. Hän oli vielä maatalous- ja kauppaministerinä 1894–1897. ==Lähteet== ==Aiheesta muualla== Luokka:Ezon tasavalta Luokka:Japanilaiset amiraalit Luokka:Japanilaiset poliitikot Luokka:Japanin ministerit Luokka:Japanin ulkoministerit Luokka:Opetusministerit Luokka:Presidentit Luokka:Vuonna 1836 syntyneet Luokka:Vuonna 1908 kuolleet
PulseAudio

PulseAudio on äänijärjestelmä POSIX-yhteensopiville käyttöjärjestelmille. PulseAudio on käytössä useimmissa Linux-jakeluissa. PulseAudio toimii välittäjä ALSA-laiteajureille. PulseAudio tukee laajennusosia ja tietokoneverkon kautta välittämistä. PulseAudion edeltäjiä olivat aRts, jota käytettiin KDE:n versioissa 2-3\. GNOME puolestaan käytti Enlightened Sound Daemon (esound, esd) -äänipalvelinta, joka on lähtöisin Enlightenmentista. Gnome luopui esoundista 2009 mennessä.http://0pointer.de/blog/projects/esound- free.html Ohjelmiston huonoiksi puoliksi on sanottu kaiken toimintalogiikan sisältyminen äänipalvelimeen rajatuilla konfigurointiominaisuuksilla. Ohjelmiston seuraajaksi on suunniteltu PipeWire, joka on JACK Audio Connection Kitin tavoin suunniteltu korkeaan suorituskykyyn ja alhaiselle latenssille. == Versiot == PulseAudio on otettu käyttöön Fedora versiossa 8. Versio 13.0 on julkaistu syyskuussa 2019. Versio 14.0 on julkaistu marraskuussa 2020. Mukana on muun muassa muutos GNOMEn kanssa yhteentoimivuuteen käyttäjän vaihtaessa audiolaitetta. == Katso myös == * JACK Audio Connection Kit * PipeWire == Lähteet == == Aiheesta muualla == * pulseaudio(1) - Linux man page * PulseAudion kotisivut Luokka:Ääniohjelmistot
Sinijuovamalawinahven

Sinijuovamalawinahven (Pseudotropheus johannii) on kirjoahventen (Cichlidae) heimoon kuuluva kalalaji, jota pidetään monesti akvaariossa. David Henry Eccles kuvasi sen tieteelle vuonna 1973. Sinijuovamalawinahvenkoirailla on musta pohjaväritys, jossa näkyy selkeästi kaksi sinistä vaakaviivaa. Sen evissä on myös sinisiä raitoja. Selkäevä on pitkä ja yhtenäinen. Naaraat ja nuoret yksilöt ovat oranssisia tai keltaisia. Sinijuovamalawinahven on tavallisesti korkeintaan 10 senttimetrin mittainen. Sinijuovamalawinahventa tavataan ainoastaan Afrikan Malawista sekä Havaijilta Oseaniasta. Sitä tavataan trooppisesta makeasta vedestä, jonka pH-arvo on 8 ja kovuus 9–19. Sinijuovamalawinahven hyväksyy suurimman osan sille tarjotuista ruuista, mutta sen ruokavalion tulisi koostua ainakin spirulinasta ja pinaatista ynnä muista kasviaineista. Laji on melko aggressiivinen, ja se kannattaa sijoittaa muiden Njassajärvestä kotoisin olevien samankokoisten kirjoahventen seuraan. Jos akvaariossa on useampi uros, sen tulisi olla suuri. Yhtä uroskalaa kohden tulisi olla useampi naaras. Sinijuovamalawinahven on suuhautoja, naaras hautoo munat. == Lähteet == Luokka:Akvaariokalat Luokka:Kirjoahvenet
Lehväkala

Lehväkala (Monocirrhus polyacanthus) on eteläamerikkalainen makean veden kalalaji. Lehväkala on pienikokoinen, korkeintaan 8 senttimetrin mittainen kala, jonka ulkonäkö muistuttaa suuresti kuollutta puun lehteä. Levinneisyysalue on Amazon-joen vesistöalueella. == Elintavat == Lehväkala on peto, joka käyttää ravinnokseen pieniä äyriäisiä ja selkärangattomia. Poikaset saalistavat vesikirppuja. Naaras munii noin 300 munaa, jotka uros hedelmöittää. Uros hoitaa munia 3-4 päivää, kunnes ne kuoriutuvat. == Lähteet == Luokka:Ahvenkalat
Jenni Saarinen

Jenni Saarinen (s. 9. maaliskuuta 1999 Espoo) on suomalainen taitoluistelija.https://www.skatingfinland.fi/henkilot/jenni-saarinen- ihastutti-sm-jailla/ Viitattu 15.10.2019. Saarinen edustaa Suomessa tamperelaisseura Kooveeta. Hän on vuodesta 2020 asunut ja harjoitellut Saksan Oberstdorfissa. Saarinen sijoittui 20-vuotiaana kansainvälisessä Finlandia Trophy -kilpailussaFinlandiatrophy.com. Viitattu 13.10.2019. neljännelle sijalle Espoossa lokakuussa 2019.http://www.isuresults.com/events/cat03109517.htm Viitattu 15.10.2019. Hän paransi tuolloin ennätystään lähes 20 pisteellä 181,20 pisteeseen.Jenni Saarinen paransi ennätystään lähes 20 pistettä, Yle.fi, urheilu. Viitattu 13.10.2019. Hänen tuolloiset vapaaluistelupisteensä 121,14 ovat säilyneet hänen ennätyksenään mutta lyhytohjelmassa hän teki ennätyspisteensä 68,71 Varsova Cupissa marraskuussa 2021. Saarinen kilpaili aikuisten arvokisoissa ensimmäisen kerran vuoden 2020 EM-kilpailuissa, joissa hän sijoittui 33:nneksi. Vuoden 2021 MM-kilpailuissa hän oli naisten kilpailun ainoa suomalaisosallistuja ja sijoittui 24:nneksi oltuaan lyhytohjelman jälkeen neljästoista. Vuonna 2022 hän sijoittui Pekingin olympialaisissa 25:nneksi, MM-kilpailuissa 25:nneksi ja EM-kilpailuissa 18:nneksi. Marraskuussa 2022 Saarinen ilmoitti lopettavansa urheilu-uransa. == Lähteet == Luokka:Suomalaiset taitoluistelijat Luokka:Vuonna 1999 syntyneet Luokka:Elävät henkilöt
Porkkanakärpäset

Porkkanakärpäset (Psilidae) on kaksisiipisten (Diptera) lahkoon ja kärpästen (Brachycera) alalahkoon kuuluva hyönteisheimo. Siihen kuuluu 12 sukua: Belobackenbardia, Chamaepsila, Chyliza, Loxocera, Loxocerosoma, Oxypsila, Phytopsila, Psila, Psilosoma, Schizostomyia, Synaphopsila ja Tropeopsila. Heimoon kuuluu muun muassa porkkanakärpänen (Chamaepsila rosae). == Lähteet == Luokka:Kaksisiipiset
Rungwecebus kipunji

Rungwecebus kipunji on apinalaji, joka löydettiin Tansaniasta Afrikasta vuonna 2005. Lajin apinat ovat noin 90 senttimetrin mittaisia ja 10–16 kilogramman painoisia, ja ne elävät korkealla puissa. Niitä on vain noin tuhat yksilöä, ja laji on vaarassa kuolla sukupuuttoon. Kipunji kuuluu maailman 25 uhanalaisimpaan kädelliseen. == Lähteet == Luokka:Marakattiapinat Luokka:Uhanalaiset nisäkkäät
Englannin 1. divisioonan kausi 1902–1903

Englannin 1. divisioonan kausi 1902–1903 oli 15. kausi, jossa ratkottiin The Football Leaguen mestaruus. Mukana 1. divisioonassa oli 18 joukkuetta. Sarjan voitti The Wednesday, jolle mestaruus oli ensimmäinen. Sarjan kaksi viimeistä joukkuetta, Grimsby Town ja Bolton Wanderers, putosivat suoraan 2. divisioonaan. == Sarjataulukko == Kaksi viimeistä joukkuetta putosivat 2. divisioonan. Tilalle nousivat Small Heath ja Manchester City. == Lähteet == Luokka:Jalkapallosarjojen kausi 1902–1903/1903 Luokka:Englannin 1. divisioonan kaudet
Charles Ingram

Charles Ingram (s. 1963) on Britannian armeijan entinen upseeri, joka tuli tunnetuksi Haluatko miljonääriksi -televisiosarjan brittiläisessä versiosta. Vuonna 2001 Ingram voitti ohjelmassa miljoona puntaa, mutta jälkikäteen paljastui, että Ingramin vaimo Diana ja hänen ystävänsä yskähtivät aina katsomossa, kun Ingram oli valitsemassa oikeaa vaihtoehtoa. Ingram määrättiin maksamaan sakkoja 15 000 puntaa sekä oikeudenkäyntikuluja 10 000 puntaa, mutta on viivästyttänyt rahojen maksamista uusilla oikeudenkäynneillä ja oli vuoteen 2016 mennessä maksanut vain 1 240 puntaa. == Lähteet == Luokka:Brittiläiset sotilaat Luokka:Huijarit Luokka:Vuonna 1963 syntyneet Luokka:Elävät henkilöt
Englannin 1. divisioonan kausi 1903–1904

Englannin 1. divisioonan kausi 1903–1904 oli 16. kausi, jossa ratkottiin The Football Leaguen mestaruus. Mukana 1. divisioonassa oli 18 joukkuetta. Sarjan voitti edelliskauden tapaan The Wednesday, jolle mestaruus oli toinen. Sarjan kaksi viimeistä joukkuetta, Grimsby Town ja Bolton Wanderers, putosivat suoraan 2. divisioonaan. == Sarjataulukko == Kaksi viimeistä joukkuetta putosivat 2. divisioonan. Tilalle nousivat Preston North End ja Woolwich Arsenal. == Lähteet == Luokka:Jalkapallosarjojen kausi 1903–1904/1904 Luokka:Englannin 1. divisioonan kaudet
Roman Oksjuta

Roman Oksjuta (, s. 21. elokuuta 1970 Murmansk) on venäläinen entinen jääkiekkoilija, pelipaikaltaan hyökkääjä. Hän pelasi urallaan 153 NHL-ottelua Edmonton Oilersissa, Vancouver Canucksissa, Mighty Ducks of Anaheimissa ja Pittsburgh Penguinsissa. Oksjuta edusti myös Venäjän ja Neuvostoliiton maajoukkueita. Hän laukoi vasemmalta. NHL-uransa jälkeen Oksjuta edusti KalPaa ja Lukkoa kaudella 1998-99. == Lähteet == Luokka:Venäläiset jääkiekkoilijat Luokka:New York Rangersin varaamat pelaajat Luokka:Vuonna 1970 syntyneet Luokka:Elävät henkilöt
Renault Triber

Renault Triber on Renault’n vuodesta 2019 lähtien Intian markkinoille valmistama pieni tila-automalli. Se on alle neljä metriä pitkä, mutta tarjoaa tilat seitsemälle henkilölle. Moottorina on kolmesylinterinen vapaasti hengittävä 1,0-litrainen (72 hv). Voimansiirtona on viisivaihteinen manuaali- tai robottivaihteisto. == Lähteet == == Aiheesta muualla == Triber Luokka:M-segmentin autot Luokka:2010-luvun autot Luokka:2020-luvun autot
Nissan Pixo

Nissan Pixo on Nissanin vuosina 2009–2013 valmistama A-segmentin automalli, joka oli uudelleennimetty versio Suzuki Altosta. Pixoa myytiin ainoastaan Euroopan markkinoilla, mutta Suomeen sitä ei ole tuotu. Vuonna 2009 testattu Suzuki Alto ansaitsi Euro NCAP -kolaritestistä kolme tähteä viidestä. Pixo esiteltiin Pariisin autonäyttelyssä lokakuussa 2008. Siinä on kolmesylinterinen 1,0-litrainen (67 hv) bensiinimoottori ja voimansiirtona viisivaihteinen manuaalivaihteisto tai neliportainen automaattivaihteisto. == Lähteet == == Aiheesta muualla == Pixo Luokka:A-segmentin autot Luokka:2000-vuosikymmenen autot Luokka:2010-luvun autot
Subaru BRZ

Subaru BRZ on Subarun vuodesta 2012 lähtien valmistama takavetoinen coupé- korinen urheiluautomalli. BRZ on kehitetty yhteistyössä Toyotan kanssa, ja sen lähes identtinen sisarmalli on Toyota GT86. == Subaru BRZ ZC6 (2012–2020) == Ensimmäisen sukupolven Subaru BRZ:ssa on vapaasti hengittävä nelisylinterinen 2,0-litrainen bokserimoottori, joka tuottaa tehoa 200 hevosvoimaa. Moottori on Subarun kehittämä, mutta siinä käytetään Toyotan D-4S-suorasuihkutusjärjestelmää. Voimansiirtona on kuusivaihteinen manuaali- tai automaattivaihteisto. Vuoden 2016 näkyvimpänä uudistuksena oli uudelleenmuotoiltu etupuskuri. Sekä etu- että takavalot toteutettiin LED- tekniikalla. Lisäksi moottorin teho nousi 205 hevosvoimaan. == Subaru BRZ ZC8 (2020–) == Toisen sukupolven BRZ esiteltiin marraskuussa 2020. Sitä ei enää myydä Euroopassa toisin kuin Toyotan uutta mallia, joka sai nimen GR 86. Voimanlähteenä on 2,4-litraiseksi kasvanut nelisylinterinen vapaasti hengittävä bokserimoottori, jonka teho on 228 hevosvoimaa. Vaihteistoksi voi edelleen valita kuusivaihteisen manuaali- tai automaattivaihteiston. == Lähteet == == Aiheesta muualla == BRZ Luokka:S-segmentin autot Luokka:2010-luvun autot Luokka:2020-luvun autot
Mercedes-Benz EQC

Mercedes-Benz EQC (N293) on Mercedes-Benzin vuodesta 2019 vuoteen 2023 valmistama crossover-tyyppinen sähköautomalli. Se jakaa perusrakenteensa Mercedes-Benz GLC-sarjan kanssa. Vuoden 2019 Euro NCAP -kolaritestistä EQC sai tulokseksi täydet viisi tähteä. EQC esiteltiin lehdistölle Tukholmassa syyskuussa 2018, ja myöhemmin suurelle yleisölle seuraavassa kuussa järjestetyssä Pariisin autonäyttelyssä. Autossa on kaksi sähkömoottoria, joiden yhteisteho on 408 hevosvoimaa. Suurin toimintamatka on noin 400 kilometriä. == Lähteet == == Aiheesta muualla == EQC Luokka:Sähköautot Luokka:J-segmentin autot Luokka:2010-luvun autot Luokka:2020-luvun autot
Toyota NBC -pohjalevy

Toyota NBC -pohjalevy on Toyotan kehittämä pohjalevy pienille etu- ja nelivetoisille automalleille. Se tuli ensimmäisenä käyttöön vuonna 1998 esitellyssä Toyota Yarisissa. NBC-pohjalevyn korvasi B-pohjalevy. == Mallit == * Scion xA (2004–2006) * Scion xB (XP30) (2003–2006) * Toyota bB (XP30) (2000–2005) * Toyota ist (XP60) (2002–2007) * Toyota Platz (1999–2005) * Toyota Porte (AP10) (2004–2012) * Toyota Probox (2002–) * Toyota Sienta (XP80) (2003–2015) * Toyota Vios (XP40) (2002–2007) * Toyota WiLL Cypha (2002–2005) * Toyota WiLL Vi (2000–2001) * Toyota Yaris (XP10) (1998–2005) * Toyota Yaris Verso (1999–2005) NBC-pohjalevy Luokka:Autojen pohjalevyt
Kia XCeed

Kia XCeed on Kia Motorsin vuodesta 2019 lähtien valmistama crossover-tyyppinen automalli, joka perustuu tekniikaltaan Kia Ceediin. Se sijoittuu mallistossa pienemmän Stonicin ja suuremman Sportagen väliin. XCeed on akseliväliltään samanpituinen kuin Ceed. Kokonaispituudeltaan se on 85 millimetriä pidempi, 26 millimetriä leveämpi ja 48 millimetriä korkeampi. Bensiinimoottorit ovat turboahdetut 1,0 T-GDI (120 hv), 1,4 T-GDI (140 hv) ja 1,6 T-GDI (204 hv). Dieselmoottorina on 1,6 CRDi (136 hv), jonka yhteydessä on kevythybridijärjestelmä. Pienintä bensiinimoottoria lukuun ottamatta kaikkien moottorien yhteyteen on saatavana seitsemänportainen kaksoiskytkinvaihteisto. == Lähteet == == Aiheesta muualla == XCeed Luokka:J-segmentin autot Luokka:2010-luvun autot Luokka:2020-luvun autot
Mitsubishi Grandis

Mitsubishi Grandis on Mitsubishi Motorsin vuosina 2003–2011 valmistama seitsemänpaikkainen tila-automalli, joka korvasi Mitsubishi Space Wagonin. Moottorivalikoimassa olivat 2,4-litrainen (165 hv) bensiinimoottori sekä 2,0-litrainen (140 hv) dieselmoottori, joka oli peräisin Volkswagenilta. Bensiinimoottorin yhteydessä oli viisivaihteinen manuaalivaihteisto tai neliportainen automaattivaihteisto. Dieselmoottorin parina taas oli aina kuusivaihteinen manuaalivaihteisto. == Lähteet == == Aiheesta muualla == Grandis Luokka:M-segmentin autot Luokka:2000-vuosikymmenen autot Luokka:2010-luvun autot
Ford Global B-car -pohjalevy

Ford Global B-car -pohjalevy (tunnetaan myös nimillä Global B1, B2E ja Mazda DE -pohjalevy) on Fordin kehittämä pienten autojen pohjalevy, jota käytetään maailmanlaajuisesti valmistajan automalleissa. Se on kehitetty edeltävän, Fordin ja Mazdan yhteistyössä suunnitteleman B3-pohjalevyn pohjalta. == Mallit == * Ford B-Max (2012–2017) * Ford EcoSport II (2012–) * Ford Fiesta VI (2008–2017) * Ford Fiesta VII (2017–) * Ford Ka+ (2014–) * Ford Puma (2019–) * Ford Transit Courier (2014–) * Mazda2 (DE) (2007–2014) == Lähteet == Global B-car -pohjalevy Luokka:Autojen pohjalevyt
Ford CD3 -pohjalevy

Ford CD3 -pohjalevy (tunnetaan myös nimellä Mazda GG -pohjalevy) on Fordin ja Mazdan yhteistyössä kehittämä pohjalevy etu- ja nelivetoisille ylemmän keskikokoluokan automalleille. Uudemmissa malleissa sen on korvannut Ford CD4 -pohjalevy. == Mallit == * Ford Edge I (2006–2014) * Ford Fusion I (2005–2012) * Lincoln MKX I (2006–2015) * Lincoln MKZ I (2005–2012) * Mazda6 (GG) (2002–2008) * Mazda CX-9 (TB) (2006–2015) * Mercury Milan (2005–2010) CD3-pohjalevy Luokka:Mazda Luokka:Autojen pohjalevyt
Ford C2 -pohjalevy

Ford C2 -pohjalevy on Fordin kehittämä modulaarinen pohjalevy keskikokoisille etu- ja nelivetoisille automalleille. Se korvasi edeltäneen Global C -pohjalevyn. Ensimmäinen C2-pohjalevylle perustuva malli on vuonna 2018 esitelty neljännen sukupolven Ford Focus. == Mallit == * Ford Bronco Sport (2020–) * Ford Evos (2021–) * Ford Focus IV (2018–) * Ford Kuga III (2019–) * Ford Maverick (2021–) * Ford Mondeo V (2022–) * Lincoln Corsair (2019–) * Lincoln Zephyr (2022–) == Lähteet == C2-pohjalevy Luokka:Autojen pohjalevyt
Fiat C -pohjalevy

Fiat C -pohjalevy on Fiatin kehittämä pohjalevy keskikokoisille etu- ja nelivetoisille automalleille. Se korvasi edeltäneet Tipo 2- ja Tipo 3 -pohjalevyt. C-pohjalevy puolestaan korvattiin uudella Compact-pohjalevyllä. == C1 == C1-pohjalevy kehitettiin Tipo 2 -pohjalevyn pohjalta. Useimmissa malleissa akseliväli säilyi samana, eikä alustarakenteissakaan ollut merkittäviä muutoksia. Tipo 2:n tavoin edessä oli MacPherson-joustintuet ja takana yhdystukiakselisto. * Fiat Bravo / Brava (1995–2001) * Fiat Marea (1996–2002) * Fiat Multipla (1998–2010) === Tipo 2 rev. 3 === Tipo 2 rev. 3 on C1-pohjalevystä suurempia malleja varten kehitetty versio, jossa käytettiin erilaisia alustaratkaisuja kuin C1:ssä. Alfa Romeo 156 oli ainoa malli, joka oli saatavana nelivetoisena malliversiona. * Alfa Romeo 147 (2000–2010) * Alfa Romeo 156 (1997–2007) * Alfa Romeo GT (2003–2010) * Lancia Lybra (1999–2005) == C2 == C2 on täysin uusi pohjalevy verrattuna edeltäjäänsä. Siinä käytettiin edessä MacPherson-joustintukia ja takana oli vääntösauvajousitus. * Fiat Bravo (2007–2016) * Fiat Stilo (2001–2007) * Lancia Delta (2008–2014) C-pohjalevy Luokka:Autojen pohjalevyt
Fiat Compact -pohjalevy

Fiat Compact -pohjalevy on Fiatin kehittämä pohjalevy keskikokoisille ja sitä suuremmille etu- ja nelivetoisille automalleille. Ensimmäinen sille perustuva malli on vuonna 2010 esitelty Alfa Romeo Giulietta. == Mallit == * Alfa Romeo Giulietta (2010–2020) * Chrysler 200 II (2014–2016) * Chrysler Pacifica (RU) (2016–) * Dodge Dart (2012–2016) * Fiat Viaggio / Ottimo (2012–2017) * Jeep Cherokee (KL) (2013–) * Jeep Grand Commander (2018–) == Lähteet == Compact- pohjalevy Luokka:Autojen pohjalevyt
Fiat Tipo 2 -pohjalevy

Fiat Tipo 2 -pohjalevy on Fiatin kehittämä pohjalevy keskikokoisille etu- ja nelivetoisille automalleille. Sen pidennetty versio tunnetaan nimellä Fiat Tipo 3 -pohjalevy. Nämä pohjalevyt korvattiin C1-pohjalevyllä, joka perustui pitkälti edeltäjäänsä. == Mallit == * Alfa Romeo 145 / 146 (1994–2000) * Alfa Romeo GTV (1994–2004) * Alfa Romeo Spider (1994–2004) * Fiat Coupé (1993–2000) * Fiat Tipo (1988–1995) * Lancia Delta II (1993–1999) === Tipo 3 === Tipo 3 on Tipo 2 -pohjalevystä suurempia malleja varten kehitetty versio, jolle oli mahdollista rakentaa myös nelivetoisia automalleja. Akseliväli oli kuitenkin samanpituinen kuin Tipo 2:ssa. * Alfa Romeo 155 (1992–1998) * Fiat Tempra (1990–1996) * Lancia Dedra (1989–1999) Tipo 2 -pohjalevy Luokka:Autojen pohjalevyt
Auberge

Auberge (ranskaa, tarkoittaa ”majatalo”) on Chris Rean yhdestoista studioalbumi, joka julkaistiin vuonna 1991. Albumi saavutti ensimmäisen sijan Isossa-Britanniassa. Otsikkokappale ja ensimmäinen single ”Auberge” saavutti 16. sijan Britannian singlelistalla. == Kappaleet == Kaikki kappaleet kirjoittanut Chris Rea. == Kokoonpano == * Chris Rea – laulu, kitara, Hammond- urut, huuliharppu * Anthony Drennan – kitara * Robert Ahwai – basso * Max Middleton – piano, kielisoitin * Tim Sanders – tenorisaksofoni * Simon Clarke – altosaksofoni, baritonisaksofoni * J. Neil Sidwell – pasuuna * Rick Taylor – pasuuna * Roddy Lorimer – trumpetti, flyygelitorvelle * Paul Spong - trumpetti, flyygelitorvelle * Nick Hitchens – tuuba * Martin Ditcham – rummut, lyömäsoittimet * Carol Kenyon – taustalaulu * Linda Taylor – taustalaulu * Jon Kelly - tuottaja == Arvostelut == * Allmusic: Allmusic review == Lähteet == Luokka:Chris Rean albumit Luokka:Vuoden 1991 albumit
Gibbs-ilmiö

Gibbs-ilmiö (myös Gibbs–Wilbrahamin ilmiö) on paloittain määritellyn funktion Fourier-sarjaan liittyvä ilmiö, missä sarjan osasumma oskilloi kuvatun funktion hyppyepäjatkuvuuskohdissa. Oskillaatio ei katoa sarjan termien määrän kasvaessa, vaan lähestyy äärellistä raja-arvoa. == Historia == Gibbs-ilmiön kuvasi ensimmäisenä englantilainen matemaatikko Henry Wilbraham vuonna 1848 julkaistussa artikkelissaan. Se jäi kuitenkin vähälle huomiolle aina vuoteen 1914 saakka, jolloin Heinrich Burkhardt mainitsi Wilbrahamin työn Kleinin ensyklopediaan kirjoittamassaan matemaattisen analyysin katsauksessa. Ilmiö tuli esiin uudelleen Albert A. Michelsonin Fourier-sarjojen laskentaa varten rakentamassa mekaanisessa tietokoneessa. Michelson ei kuitenkaan kiinnittänyt siihen suurempaa huomiota vuoden 1898 tiedeartikkelissa eikä myöhemmissä Naturelle kirjoittamissaan kirjeissä. Michelsonin ja A. E. H. Loven Naturessa käymä kirjeenvaihto inspiroi Willard Gibbsiä kirjoittamaan lehteen vuonna 1898 lyhyen huomion saha-aallon ja sitä kuvaavan Fourier-sarjan eroista. (archive.org) Gibbs julkaisi seuraavana vuonna tarkennuksen,Nature: 27. huhtikuuta 1899, s. 606 jossa hän kuvasi myös epäjatkuvuuskohdissa tapahtuvan ylilyönnin. Yhdysvaltalainen matemaatikko Maxime Bôcher teki vuonna 1906 tarkan analyysin näistä ylilyönneistä ja antoi ilmiölle laajaan käyttöön päätyneen nimen ”Gibbs-ilmiö”. == Lähteet == == Aiheesta muualla == * Luokka:Analyysi
Joe Lo Truglio

Joe Lo Truglio (s. 2. joulukuuta 1970 Queens, New York) on yhdysvaltalainen näyttelijä. Hän on näytellyt muun muassa alemmuuskompleksista kärsivää konstaapeli Charles Boylea sarjassa Brooklyn 99 sekä Franky Rizzoa sarjassa Reno 911!.https://www.tvguide.com/celebrities/joe-lo-truglio/credits/209179/ == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Laajasalontie

Laajasalontie () on katu ja liikenneväylä Helsingin Laajasalossa. Pohjoispuolellaan Herttoniemessä tieosuuden nimi on Linnanrakentajantie, ja etelään mentäessä Laajasalon sillan kohdalla se muuttuu Laajasalontieksi. Se kulkee halki Laajasalon saaren ja päättyy etelässä Santahaminaan johtavalle Hevossalmen kääntösillalle. Laajasalontien profiili on vaihteleva. Sen pohjoisosa eli Laajasalon sillan ja Koirasaarentien välinen osuus rakennettiin 1970-luvulla moottoritiemäiseksi nelikaistaiseksi autoväyläksi ylikulkusiltoineen. Nopeusrajoitus tällä osuudella oli 70 kilometriä tunnissa, eikä sen varrella saanut kävellä tai pyöräillä. 2020-luvun vaihteessa Yliskyläntien ja Koirasaarentien välinen osuus muutettiin bulevardiksi, jota pitkin kulkee vuonna 2027 alueella aloittava Kruunusillat-raitioliikenne. Tätä eteläisempi osuus on kapeampaa kaksikaistaista tietä, jonka vieressä kulkee yhdistetty jalankulun ja pyöräilyn väylä. Laajasalontien varrella sijaitsee vuonna 2018 avattu Kauppakeskus Saari. Bulevardiosuudelle on myös valmistunut asuinrakennuksia. == Kuvia == Tiedosto:Laajasalontie-Linnanrakentajantie street sign Laajasalo bridge (Helsinki, Finland) Jun 30, 2024.jpg|Linnanrakentajantie muuttuu Laajasalontieksi Laajasalon sillan puolivälissä. Tiedosto:Laajasalontie from Kuukiventie bridge (Laajasalo, Helsinki, Finland) Jun 30, 2024.jpg|Laajasalontietä Kuukiventien sillalta. Pyöräkaistat lisättiin tälle osuudelle vuonna 2023. Tiedosto:Laajasalontie - panoramio (1).jpg|Laajasalontietä Yliskylän keskuksen tienoilta vuonna 2013. Kuvassa näkyvä Kiiltomadonpolun silta purettiin vuonna 2017. Tiedosto:Laajasalontie - panoramio.jpg|Laajasalontie muuttuu Koirasaarentien risteyksen eteläpuolella kapeammaksi. == Lähteet == Luokka:Helsingin kadut Luokka:Laajasalo
Gergely Karácsony

Gergely Karácsony (s. 1975 Fehérgyarmat, Unkari) on unkarilainen poliitikko. Hän siirtyi politiikan pariin 2010, jolloin hänet valittiin ympäristöpuolue Lehet Más a Politikan (LMP) ehdokkaana Unkarin parlamenttiin. Hän erosi puolueesta 2014 ja perusti uuden viher-liberaalin puolueen. Samana vuonna hän oli ensi kerran opposition yhteisehdokkaana Budapestin pormestariksi. Karácsony valittiin lokakuussa 2019 Budapestin pormestariksi. Hän syrjäyttää istuvan pormestarin István Tarlósin, joka oli pääministeripuolue Fideszin ehdokkaana. Valintaa pidettiin yllätyksenä, sillä hän oli opposition ehdokas. Karácsony on naimisissa ja hänellä on yksi lapsi. == Lähteet == Luokka:Unkarilaiset poliitikot Luokka:Unkarin pormestarit Luokka:Vuonna 1975 syntyneet Luokka:Elävät henkilöt
Barry Schultz

Barry Schultz (s. 1970 Menomonee falls, Wisconsin, Yhdysvallat) on yhdysvaltalainen frisbeegolfaaja ja lajin kaksinkertainen maailmanmestari vuosilta 2003 ja 2004. == Major-voitot == Vuosi Turnaus 2001 USDGC 2003 maailmanmestaruuskilpailut 2003 USDGC 2004 maailmanmestaruuskilpailut 2006 USDGC == Lähteet == Luokka:Yhdysvaltalaiset frisbeegolfaajat Luokka:Vuonna 1970 syntyneet Luokka:Elävät henkilöt
Eusebios Nikomedeialainen

Eusebios Nikomedeialainen (, kuollut n. 342) oli merkittävä 300-luvun kristillisen kirkon piispa ja yksi areiolaisuuden johtavia kannattajia. Areiolaisuuden tärkein opinkappale oli, ettei Kristus ollut samaa olemusta kuin Jumala. Opiskellessaan teologiaa Antiokiassa Eusebios on saattanut tavata Areioksen, aleksandrialaisen papin ja areiolaisuuden perustajan. Eusebiuksesta tuli sittemmin Berytoksen piispa ja noin vuonna 318 Nikomedeian piispa. Elokuussa vuonna 323 Areios lähetti Eusebiukselle kirjeen, jossa pyysi apua, koska piispa Aleksanteri oli ryhtynyt tutkimaan, poikkesivatko Areioksen opetukset kirkon virallisesta kannasta. Eusebios vetosi muihin piispoihin, jotta nämä tukisivat Areiosta. Saman vuoden syyskuussa synodi tuomitsi Areioksen Aleksandriassa. Eusebios tarjosi Areiokselle turvapaikan ja järjesti lokakuussa 323 Bithynian synodin, joka kumosi Areioksen pannaan asettamisen. Eusebios ei suostunut tunnustamaan, että Kristus oli samaa olemusta (homoousion) Isän kanssa. Sen vuoksi hän johti homousiaanien vastustajia Nikean ensimmäisessä kirkolliskokouksessa. Kun kirkolliskokous oli lopulta hyväksynyt areiolaisten ehdot, Eusebios suostui allekirjoittamaan kokouksessa sovitun, kirkkoa sitovan uskontunnustuksen. Hän kieltäytyi kuitenkin allekirjoittamasta Areiosta vastaan suunnatun oppituomion eli anateeman. Eusebios kieltäytyi, koska hänen mielestään Areios ei todellisuudessa opettanut sitä, mistä häntä anateemassa syytettiin. Kirkolliskokouksen jälkeen keisari Konstantinus Suuri karkotti Eusebiuksen Galliaan, jossa hän asui, kunnes vuonna 328 teki julkisen uskontunnustuksen. Eusebios oli läheinen keisarin sisaren Constantian kanssa, ja saattoi siten vaikuttaa Konstantinuksen myöhempien vuosien sallivampaan suhtautumiseen areiolaisia kohtaan. Myös Konstantinuksen poika ja seuraaja Konstantinus II suosi Eusebiosta ja kannatti areiolaisuutta. Eusebios nimitettiin Konstantinopolin piispaksi vuonna 339. Eusebios johti Antiokian synodia vuonna 341. Synodissa omaksuttiin versio uskontunnustuksesta, jossa lauseke Kristuksen ja Isän samasta olemuksesta jätettiin pois. Pian tämän jälkeen Eusebios kuoli. == Lähteet == Luokka:Piispat Luokka:200-luvulla syntyneet Luokka:340-luvulla kuolleet
Norelgestromiini

Norelgestromiini (C21H29NO2) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn yhdessä estrogeenin kanssa. ==Ominaisuudet ja käyttö== Norelgestromiinin rakenteessa on steroidirunkoon kiinnittyneenä oksiimiryhmä. Norelgestromiini on vaikutukseltaan progestiini. Se estää ovulaatioon ja muuttaa kohdun limakalvon rakennetta sellaiseksi, että hedelmöittyneen munasolun on vaikea kiinnittyä siihen. Norelgestromiini metaboloituu ihmiselimistössä levonorgestreeliksi, joka on vaikutukseltaan myös progestiini. Norgestimaatti on norelgestromiinin aihiolääke eli siitä muodostuu norelgestromiinia. Lääkeainetta käytetään yhdessä etinyyliestradiolin kanssa ehkäisylaastareissa.Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011. ==Haittavaikutukset== Norelgestromiinia sisältävien ehkäisylaastarien haittavaikutuksia voivat olla pääkipu, huonovointisuus, rintakivut ja laastarin alueen ihoreaktiot. ==Lähteet== Luokka:Ehkäisy
Tira (Israel)

Tira (, ) on pääasiassa arabien asuttama kaupunki Israelin Keski-Israelin hallintoalueella. Kaupungin asukasluku oli vuoden 2018 lopussa 26 162\. ==Maantiede== Tira sijaitsee Israelin Keski-Israelin hallintoalueella Saaronin tasangon eteläosassa. Kfar Saban kaupunki sijaitsee Tiran luoteispuolella. ==Historia== Nykyisen Tiran uskotaan olevan sama paikka, johon 300-luvulla elänyt anonyymi Bordeaux’n pyhiinvaeltajaksi kutsuttu kirjailija viittasi nimellä Mutatio Betthar. Egyptin mamelukkien valtakaudella Tirassa oli karavaaniseralji eli paikallisesti khān. Tira jäi Israelin puolelle rajaa Israelin itsenäisyyssodan päättyessä vuonna 1948. ==Talous== Tiraa ympäröivällä maaseudulla kasvatetaan esimerkiksi sitrushedelmiä, muita hedelmiä, kasviksia ja viljaa. Kaupungissa on myös pienimuotoista teollisuutta. ==Väestö== Tiran asukasluku oli vuoden 2018 lopussa 26 162. Vuonna 2002 vastaava lukema oli 19 300 , vuonna 1968 7 100 ja vuonna 1948 noin 2 000\. Kylän asukkaat ovat arabeja ja uskonnoltaan pääasiassa muslimeja. ==Lähteet== == Aiheesta muualla == Luokka:Israelin kaupungit Luokka:Arabien asuttamat paikkakunnat Israelissa
Chris Tamer

Christopher Thomas Tamer (s. 17. marraskuuta 1970 Dearborn, Michigan) on yhdysvaltalainen jääkiekkoilija, pelipaikaltaan puolustaja. Hän pelasi urallaan 644 NHL-ottelua Pittsburgh Penguinsissa, New York Rangersissa ja Atlanta Thrashersissa. Tamerin uran kokonaispisteet NHL:ssä ovat 21+64=85. Hän keräsi 644 ottelussa yhteensä 1183 rangaistusminuuttia. NHL-uransa jälkeen Tamer pelasi AHL-seura Chicago Wolvesin riveissä 14 ottelua tehoin 0+3=3 ja keräten 16 jäähyminuuttia kaudella 2005–2006. Tamer toimi myös Yhdysvaltain joukkueen apuvalmentajana vuoden 2016 naisten MM-kilpailuissa. == Lähteet == Luokka:Yhdysvaltalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1970 syntyneet Luokka:Elävät henkilöt
Keith Jones (jääkiekkoilija)

Keith Lionel Jones (s. 8. marraskuuta 1968 Brantford, Ontario, Kanada) on kanadalainen uransa lopettanut jääkiekkoilija, joka pelasi oikeana laitahyökkääjänä. Urheilu-uransa jälkeen Jones on työskennellyt NBCSN- urheilukanavan kommentaattorina. Washington Capitals varasi hänet vuoden 1988 NHL:n varaustilaisuudessa 141. pelaajana. Jones debytoi NHL:ssä Capitalsin riveissä kaudella 1992–1993, jolloin hän teki 26 pistettä, mikä oli paras pistemäärä seuran tulokkaista. Kesken kauden 1996–1997 hänet kaupattiin Colorado Avalancheen vaihdossa Shjon Podeiniin ja hän pelasi seurassa kauteen 1998–1999 saakka, jolloin hän vaihtoi seuraa Philadelphia Flyersiin, jossa hän teki loppukaudella piste-ennätyksensä 49 pistettä. Jonesin uran viimeinen kausi oli 2000–2001, jossa hän pelasi vain 8 ottelua. Yhteensä Jones pelasi NHL:ssä 491 ottelua ja teki pisteet 117+141=258. == Lähteet == Luokka:Kanadalaiset jääkiekkoilijat Luokka:Washington Capitalsin varaamat pelaajat Luokka:Vuonna 1968 syntyneet Luokka:Elävät henkilöt
John McGill

John McGill voi tarkoittaa seuraavia: * John McGill eli Biraban (k. 1846), australialaisen alkuperäiskansan johtaja * John McGill (1809–1872), yhdysvaltalainen piispa * John McGill (1752–1834), kanadalainen poliitikko Luokka:Täsmennyssivut
Iso-Hunkeri

Iso-Hunkeri on Päijänteen saari Pirkanmaalla Kuhmoisissa. == Maantietoa == Saari on 310 metriä pitkä, 210 metriä leveä ja sen pinta-ala on 3,3 hehtaaria . Se sijaitsee Tehinselän länsiosassa aivan Kuhmoisten kirkonkylän edustalla olevassa saaristoisessa lahdessa. Saarijoukon pääryhmä sijaitsee Sarvisalon ympärillä lahden edustalla. Saari on muuten pyöreän muotoinen, mutta sillä on 100 metriä pitkä niemi, joka työntyy kohti Vähä-Hunkerin saarta. Saarien välissä on vain 100 metriä matkaa ja tässä salmessa on kivinen matalikko ja yksi luoto. Iso-Hunkerin vastakkaisella puolella on kolme muutakin pikkusaarta ja koillisessa veneväylän lähellä sijaitsevat lisäksi Pikku-Hunkerit ja Someronluoto. Saaret ovat jo lahden suojassa ja lahdensuulla olevat Huhtsaaret suojaavat niitä lisää. Vain kaakosta tulevat tuulet aiheuttavat saarille suojaamatonta aallokkoa, joka saa voimaa Varpusenlinnanselältä asti. Saari keskellä kohoaa kallioinen mäki Päijänteestä noin 27 metrin korkeuteen. Mäen pohjoisrannassa on kalliojyrkänne. Saari on metsän peittämä ja sinne on rakennettu viisi vapaa-ajan asuntoa. == Historiaa == Vuoden 1938 taloudellisessa kartassa on saarten nimet kirjoitettu ”Hunkarisaaret”. Nykyisen Iso-Hunkerin pohjoisosat on piirretty keltaisiksi eli ne alueet ovat peltomaata. Vuoden 1965 peruskartassa on saaren niemenkärjessä jo kesämökki. Myös luoteispään pikkusaaressa oli tuolloin mökki. Saarten karttanimenä on ”Hunkarisaaret”, mutta se on vaihdettu vuoden 1985 kartassa nykyisiksi nimiksi. Viimeisessä kartassa on saareen piirretty viisi kesämökkiä. == Huomautukset == == Lähteet == Luokka:Päijänteen saaret Luokka:Kuhmoisten saaret
Fiat Tipo 4 -pohjalevy

Fiat Tipo 4 -pohjalevy on Fiat Groupin ja Saabin yhteistyössä kehittämä pohjalevy suurille etu- ja nelivetoisille automalleille. == Mallit == * Alfa Romeo 164 (1987–1997) * Fiat Croma (1985–1996) * Lancia Thema (1984–1994) * Saab 9000 (1984–1998) Tipo 4 -pohjalevy Luokka:Saab-henkilöautot Luokka:Autojen pohjalevyt
Kirjakkala

thumb|Kirjakkalan Ruukkikylä Meri-Teijossa Hamarijärven rannalla. Kirjakkala on kylä Salon kaupungin Perniössä. Kylä sijaitsee Halikonlahden rannalla Teijon pohjoispuolella. Kirjakkalan kyläaluetta leimaa Hamarijärvestä kylän läpi mereen laskeva puro, jonka ympärille kylän asutus ja pellot ovat syntyneet. Kirjakkalan kyläalue ulottuu Halikonlahdelta Hamarijärven yli Kurvassuolle. Naapurikylät ovat pohjoisessa Mutainen ja etelässä Teijo. Kirjakkalassa on myös pienempi järvi Likojärvi, joka jää kylän eteläreunalle. Kirjakkalassa on ollut asutusta pronssikaudella, mistä kertoo Tattarinnokan röykkiöhauta. Kirjakkalan kylä on syntynyt viimeistään varhaiskeskiajalla. Vuonna 1686 Lorentz Creutz perusti sinne Kirjakkalan ruukin. Kirjakkalaan syntyi ruukkikylä ja ruukki oli suurimmillaan 1870-luvulla. Hiljalleen ruukki kävi kannattamattomaksi, ja se lakkautettiin vuonna 1908. Ruukin ympärille syntynyt pienteollisuus säilyi Kirjakkalassa 1900-luvun puoliväliin saakka. Kirjakkalan koulu on lakkautettu, mutta kylä on kuitenkin hieman kasvanut Teijon läheisyyden vuoksi, ja lisäksi kylään on tullut 1960-luvulta lähtien kesäasutusta. Vanha ruukkialue on kunnostettu 1990-luvulla matkailukäyttöön. ==Aiheesta muualla== *Teijon alueen ruukkikylät Teijon alueen kyläyhdistys ==Lähteet== Luokka:Perniön kylät
Yuqi

Song Yu Qi (hànyǔ: 宋雨琦) on tunnettu vuonna 2018 debytoineen eteläkorealaisen tyttöbändin (G)I-dlen:n laulajana, tanssijana sekä ainoana kiinalaisena jäsenenä. Hän osaa puhua englantia, koreaa ja kiinaa. == Yksityiselämä == Song Yu Qi syntyi Pekingissä 23. syyskuuta 1999. Hänellä ei ole sisaruksia. Yuqi uskoo kiinnostuneensa musiikista ja tanssista jo ennen syntymäänsä, sillä hänen äitinsä kuunteli paljon musiikkia raskausaikanaan. Tanssimisen Yuqi aloitti opettelemalla kiinalaista tanssia, daizua. Yuqin ollessa yläkoulussa, hän innostui korealaisesta populaarimusiikista. K-pop-musiikin innoittamana hän osallistui vuonna 2014 Pekingissä järjestettettyihin Cube Entertainmentin koe-esiintymisiin. Pian tilaisuuden jälkeen hän sai kutsun toiseen, Etelä- Koreassa järjestettävään koe-esiintymistilaisuuteen. Toisen koe-esiintymisen perusteella hänelle tarjottiin harjoittelupaikkaa. Työsuhteen solmiminen Cube Entertainmentin kanssa vaati kuitenkin muuttoa Etelä-Koreaan. Etelä-Koreaan muutettuaan Yuqi harjoitteli viiden vuoden ajan. Hän debytoi vuonna 2018 tyttöbändissä (G)I-DLE. Luokka:Kiinalaiset laulajat Luokka:Vuonna 1999 syntyneet Luokka:Elävät henkilöt
Abhijit Banerjee

Abhijit Vinayak Banerjee (beng. ; s. 21. helmikuuta 1961 Mumbai) on intialaissyntyinen yhdysvaltalainen taloustieteilijä. Banerjee on taloustieteen professori Massachusetts Institute of Technologyssa (MIT). Hän on tullut tunnetuksi köyhyyden vähentämiseen liittyvistä empiirisistä tutkimuksista. Banerjeelle myönnettiin Ruotsin keskuspankin taloustieteen palkinto Alfred Nobelin muistoksi vuonna 2019 yhdessä vaimonsa Esther Duflon ja Michael Kremerin kanssa heidän empiirisestä lähestymistavastaan köyhyyden vähentämiseksi. == Koulutus ja ura == Banerjee suoritti kandidaatintutkinnon Kalkutan yliopistosta vuonna 1981 ja maisterintutkinnon Jawaharlal Nehrun yliopistosta vuonna 1983. Hän sai tohtorinarvon vuonna 1988 Harvardin yliopistosta väitöskirjallaan Essays in Information Economics. Vuodesta 2003 alkaen Banerjee on ollut Ford Foundation International Professor of Economics -professuurin haltija Massachusetts Institute of Technologyssa. Samana vuonna hän perusti Abdul Latif Jameel Poverty Action Labin yhdessä Esther Duflon ja Sendhil Mullainathanin kanssa ja on yksi laitoksen johtajista. Banerjee kirjoitti Duflon kanssa vuonna 2011 teoksen Poor Economics: A Radical Rethinking of the Way to Fight Global Poverty. Teoksessa he lähestyvät köyhyyden vähentämistä pienin muutoksin, jotka parantavat köyhyydessä asuvien terveyttä sekä koulutus- ja tulotasoa hieman. Suurten uudistusten tai taloudelliseen kasvuun perustuvan köyhyyden vähentämisen sijaan kirjassa esitellään tulonsiirtojen ja käyttäytymistä ohjaavien kannustimien toimivuutta. Kirja keskittyy aiheesta tehtyihin empiirisiin tutkimuksiin. Kirja on saanut muun muassa Goldman Sachs Business Book of the Year -tunnustuksen. Banerjee oli yksi Yhdistyneiden kansakuntien pääsihteerin vuonna 2012 koolle kutsuman 27-jäsenisen neuvoa-antavan paneelin jäsen. Paneelin tehtävänä oli arvioida Yhdistyneiden kansakuntien vuosituhattavoitteiden onnistumista ja jatkoa päättymisvuoden 2015 jälkeen. == Yksityiselämä == Banerjeen puoliso on Esther Duflo. He ovat molemmat taloustieteen professoreja Massachusetts Institute of Technologyssa. == Lähteet == Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Intialaiset taloustieteilijät Luokka:Yhdysvaltalaiset professorit Luokka:Intialaiset professorit Luokka:Amerikanintialaiset Luokka:Vuonna 1961 syntyneet Luokka:Elävät henkilöt
Olli Rahkonen

Olli Rahkonen (s. 5. kesäkuuta 1987 Helsinki) on suomalainen näyttelijä. == Ura == Rahkonen valmistui teatteritaiteen maisteriksi vuonna 2016. Hänet kiinnitettiin Turun kaupunginteatterin näyttelijäksi niin ikään 2016. Tammikuussa 2017 Rahkonen näytteli pääroolin musiikkinäytelmässä Tom of Finland. Joulukuussa 2017 hänellä oli Aapon rooli Seitsemässä veljeksessä. Kiinnitys päättyi keväällä 2018. Rahkosella on ollut useita sivurooleja suomalaisissa elokuva- ja televisiotuotannoissa vuodesta 2007 alkaen, kuten yövartija elokuvassa Aikuisten poika (2014) ja Antin rooli elokuvassa Armomurhaaja (2017). Vuonna 2012 Rahkonen näytteli yhden päärooleista Teemu Nikin elokuvassa 3 Simoa. == Valikoitu rooliluettelo == *rooli (Roberto Zucco, Vapaa Teatteri, 2015) *Touko Laaksonen (Tom of Finland, Turun kaupunginteatteri, 2017) *Aapo (Seitsemän veljestä, Turun kaupunginteatteri, 2017) *Legolas / Tom Bombadil (Taru Sormusten Herrasta, Turun kaupunginteatteri, 2018) == Filmografia == Elokuvat Elokuvat Elokuvat Vuosi Elokuva Rooli 2007 Suden vuosi Matias 2011 Missä kuljimme kerran Lauri Kanervo Elokuu 2012 3 Simoa Simo Eskelinen 2014 Aikuisten poika yövartija 2015 Lovemilla Jukka Kasvi Night Goes Long Bruno 2016 Hymyilevä mies nyrkkeilijä 2017 Armomurhaaja Antti 2018 Ihmisen osa poliisi 2019 Fingerpori Rape Tarhapäivä Ossi 2020 Risto Räppääjä ja väärä Vincent poliisi Lyhytelokuvat Lyhytelokuvat Lyhytelokuvat Vuosi Lyhytelokuva Rooli 2011 Kalajuttu 2012 Komero Pekka Tiihonen 2014 Tissit Olli Mähönen 2016 Hääkeikka kitaristi 2019 Hardballer bestman Televisiosarjat Televisiosarjat Televisiosarjat Vuosi Sarja Rooli 2013–2014 #lovemilla Jukka Kasvi 2016, 2018 Sekasin Pate 2021 Mister8 Tuukka Kioski Dan 2022– Harjunpää Timo Harjunpää 2022 Mieheni vaimo Tarvo Exit Krisu 2023 Rosvopankki Julius Jokela == Lähteet == == Aiheesta muualla == *Turun Sanomat: Teatteriarvio: Lauri Maijalan Seitsemän veljestä on teatteria isolla T:llä: yllättävä, oivaltava, viiltävä ja aina väliin hulvattoman hauskakin (4.11.2017) Luokka:Suomalaiset näyttelijät Luokka:Vuonna 1987 syntyneet Luokka:Elävät henkilöt
Toyota MC -pohjalevy

Toyota MC -pohjalevy on Toyotan kehittämä pohjalevy keskikokoisille etu- ja nelivetoisille automalleille. Uudemmissa malleissa sen on korvannut modulaarinen TNGA-pohjalevy. == MC == * Pontiac Vibe (2002–2009) * Scion tC (AT10) (2004–2010) * Toyota Allion (2001–) * Toyota Avensis (T250) (2003–2009) * Toyota Avensis Verso (2001–2009) * Toyota Caldina (T240) (2002–2007) * Toyota Celica (T230) (1999–2006) * Toyota Corolla (E120) (2001–2007) * Toyota Corolla Verso (E120) (2001–2007) * Toyota Corolla Verso (AR10) (2004–2009) * Toyota Isis (2004–2017) * Toyota Matrix (2002–2014) * Toyota Opa (2000–2005) * Toyota Prius (XW10) (1997–2003) * Toyota Prius (XW40) (2003–2009) * Toyota RAV4 (XA20) (2000–2005) * Toyota Vista (V50) (1998–2003) * Toyota WiLL VS (2001–2004) * Toyota Wish (2003–2017) == New MC == * Lexus CT (2011–) * Lexus HS (2009–2017) * Lexus NX (2014–) * Scion tC (AT20) (2010–2016) * Scion xB (E150) (2007–2015) * Toyota Alphard (AH20) (2008–2015) * Toyota Alphard (AH30) (2015–) * Toyota Auris (E150) (2006–2012) * Toyota Auris (E180) (2012–2018) * Toyota Avensis (T270) (2008–2018) * Toyota Corolla (E150) (2007–2013) * Toyota Corolla (E170) (2013–2018) * Toyota Harrier (XU60) (2013–) * Toyota Mark X ZiO (2007–2013) * Toyota Previa (XR50) (2006–2019) * Toyota Prius (XW30) (2009–2015) * Toyota Prius V (2011–) * Toyota RAV4 (XA30) (2005–2012) * Toyota RAV4 (XA40) (2012–2018) * Toyota Sai (2009–2017) MC-pohjalevy Luokka:Autojen pohjalevyt
Hiisi (Lordi)

Hiisi (taiteilijanimi) on suomalaisessa Lordi-metalliyhtyeessä soittava muusikko ja yhtyeen basisti. Hän liittyi Lordiin 2019, kun basisti OX jätti yhtyeen. Hän debytoi Lordin Killection-albumilla. Hiisi on kotoisin Tampereelta. == Diskografia Lordissa == * Killection (2020) * Lordiversity (2021) * Screem Writers Guild (2023) == Lähteet == Luokka:Lordin jäsenet Luokka:Suomalaiset basistit Luokka:Tunnistamattomat henkilöt Luokka:Elävät henkilöt Luokka:Syntymävuosi puuttuu
Toyota B -pohjalevy

Toyota B -pohjalevy on Toyotan kehittämä pohjalevy pienille etu- ja nelivetoisille automalleille. Se korvasi edeltäneen NBC-pohjalevyn. == Mallit == * Scion xD (2007–2014) * Subaru Trezia (2010–2016) * Toyota Belta (2005–2012) * Toyota ist (XP110) (2007–2016) * Toyota JPN Taxi (2017–) * Toyota Porte (XP140) (2012–) * Toyota Prius C (2011–) * Toyota Ractis (2005–2017) * Toyota Sienta (XP170) (2015–) * Toyota Urban Cruiser (2009–2014) * Toyota Vios (XP90) (2007–2013) * Toyota Vios (XP150) (2013–) * Toyota Yaris (XP90) (2005–2011) * Toyota Yaris (XP130) (2010–) B-pohjalevy Luokka:Autojen pohjalevyt
Syväuniterapia

Syväuniterapia (engl. Deep sleep therapy) on psykiatrinen hoito, jossa potilaita pidetään lääkkeiden avulla unessa päiviä tai viikkoja. Potilasta voitiin lääkitä monella eri tapaa, muun muassa peräsuolen kautta (rektaalinen). Pitkävaikutteisia barbituraatti-lääkkeitä, kuten esimerkiksi useista lääkkeistä yhdisteltyä Cloettaa käytettin tuolloin.Vartiainen, I., 1960: s. 36.Kinnunen, L., Mielisairaanhoito, 1959: s. 123. Menetelmää käytettiin 1900-luvun alkupuolella, mutta myöhemmin sen ottivat käyttöön jotkut psykiatrit kuten William Sargant ja CIA- ja MKULTRA-kytköksinen Donald Ewen Cameron.Shorter, E., 1997/2005: s. 241-243. ==Chelmsfordin skandaali Australiassa== Psykiatri Harry Bailey oli käyttänyt yksityisessä sairaalassaan Chelmsfordissa Australiassa syväuniterapiaa potilaisiinsa ilman näiden suostumusta. Asianomaiset ja psykiatrian väärinkäytöksiä tutkineet aktivisit toivat tapauksen julkisuuteen yhdysvaltalaisessa 60 Minutes-ohjelmassa vuosina 1980 ja 1982. Se aiheutti laajan julkisuuden asialle ja johti sairaalan sulkemiseen; 26 potilasta oli kuollut sairaalassa 1960- 70-lukujen aikana. Bailey surmasi itsensä vuonna 1985 ennen kuin asiassa tuli tuomioita. Aiheesta on tehty dokumenttielokuva 'The Chelmsford Scream' (nimi suomeksi tarkoittaa 'Chelmsfordin kirkuna') vuonna 1990. ==Aiheesta muualla== * Public Interest Advocacy Centre Ltd:n verkkosivuilla: piac.asn.au/legal-help/public-interest- cases/deep-sleep-tragedy/ ==Lähteet== * Shorter Edward (1996) "The beginning of psychopharmacology: deep sleep therapies". European Psychiatry 11: 236s * Shorter, Edward. A History of Psychiatry: From the Era of the Asylum to the Age of Prozac, New York: Wiley, 1997, ISBN 978-0-471-15749-6 * Shorter, Edward. A History of Psychiatry: From the Era of the Asylum to the Age of Prozac, New York: Wiley, 1997, ISBN 978-0-471-15749-6, s. 206-207 *Vartiainen, Ilmari: Lääkeaineoppi (Farmakologia), 7. uusittu painos, SHKS/Wsoy, Helsinki, 1960. s.36. * O'Neill J.; Haupt R. The last victim of the 'beautiful hospital'. Sydney Morning Herald, 2. elokuuta 1988 * Australian Dictionary of Biography, Bailey, Harry Richard, s. 48-49, Melbourne University Press * screenaustralia.gov.au/the-screen-guide/t/the-chelmsford-scream-1990/3241/ ===Viitteet=== Luokka:Psykiatria Luokka:Uni
Kanadan parlamenttivaalit 2019

Kanadan 43. parlamenttivaalit (virallisesti ja ) järjestettiin maanantaina 21. lokakuuta 2019. Niissä valittiin Kanadan 43. parlamentin edustajainhuoneen jäsenet. Ennakkoäänestys alkoi perjantaina 11. lokakuuta ja päättyi maanantaina lokakuun 14. päivä. Vaaleissa yksikään puolue ei voittanut 170 paikan enemmistöä. Eniten edustajia 157 paikalla saanut Kanadan liberaalipuolue muodostaa vähemmistöhallituksen. Pääministerinä jatkaa liberaalipuolueen Justin Trudeau. == Lähteet == * ===Viitteet=== Luokka:Kanadan vaalit Luokka:Vuoden 2019 vaalit
Michael Kremer

Michael Robert Kremer (s. 12. marraskuuta 1964) on yhdysvaltalainen taloustieteilijä. Kremer on taloustieteen professori Harvardin yliopistossa. Hänen tutkimuksensa ovat keskittyneet erityisesti köyhyyden vähentämiseen kehitysmaissa. Kremerille myönnettiin Ruotsin keskuspankin taloustieteen palkinto Alfred Nobelin muistoksi vuonna 2019 yhdessä Abhijit Banerjeen ja Esther Duflon kanssa heidän empiirisestä lähestymistavastaan köyhyyden vähentämiseksi. == Koulutus ja ura == Kremer suoritti yhteiskuntatieteiden kandidaatintutkinnon Harvardin yliopistossa vuonna 1985. Tohtorinarvon hän sai taloustieteestä vuonna 1992 Harvardin yliopistosta. Hän on ollut Gates Professor of Developing Societies -professuurin haltija Harvardin yliopistossa vuodesta 2003 alkaen. Kremer on tullut tunnetuksi empiiristen tutkimusmenetelmien käytöstä köyhyyden tutkimisessa. Hän on muun muassa selvittänyt 1990-luvun puolivälissä Kenian koululaisten oppimistuloksien parantamistapoja. Hän on tehnyt vastaavia kokeita erilaisten ongelmien parissa myös muissa maissa yhdessä Abhijit Banerjeen ja Esther Duflon kanssa. Kremer, Banerjee ja Duflo saivat Ruotsin keskuspankin taloustieteen palkinnon vuonna 2019. == Lähteet == Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Vuonna 1964 syntyneet Luokka:Elävät henkilöt